Document ID: 32003R0349

Komisijas Regula (EK) Nr. 349/2003
(2003. gada 25. februāris),
ar ko pārtrauc dažu savvaļas augu un dzīvnieku sugu īpatņu ievešanu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 338/97 (1996. gada 9. decembris) par savvaļas dzīvnieku un augu sugu aizsardzību, reglamentējot to tirdzniecību [1], kurā jaunākie grozījumi izdarīti ar Komisijas Regulu (EK) Nr. 2476/2001 [2], un jo īpaši tās 19. panta 2. punktu,
pēc apspriešanās ar zinātniskās analīzes grupu,
tā kā:
(1) Komisija, ievērojot Regulas (EK) Nr. 338/97 4. panta 6. punktā izklāstītos nosacījumus, var ierobežot dažu sugu ievešanu Kopienā.
(2) Sugas, kuru ievešana Kopienā ir pārtraukta, pēdējoreiz uzskaitītas Komisijas Regulā (EK) Nr. 2087/2001 (2001. gada 24. oktobris), ar ko pārtrauc dažu savvaļas augu un dzīvnieku sugu īpatņu ievešanu Kopienā [3]. Šajā sarakstā ir jāizdara grozījumi, ņemot vērā jaunākos atzinumus. Tāpēc skaidrības labad Regula (EK) Nr. 2087/2001 ir jāatceļ un jāaizstāj ar šo regulu.
(3) Ir notikusi apspriešanās ar to sugu izcelsmes valstīm, uz kurām attiecas minētie ierobežojumi.
(4) 41. pantā Komisijas Regulā (EK) Nr. 1808/2001 (2001. gada 30. augusts), ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu [4], ietverti noteikumi par Komisijas noteikto ierobežojumu īstenošanu dalībvalstīs.
(5) Šajā regulā paredzētie pasākumi ir saskaņā ar Savvaļas dzīvnieku un augu tirdzniecības komitejas atzinumu,
IR PIEŅĒMUSI ŠO REGULU.
1. pants
Ievērojot Regulas (EK) Nr. 1808/2001 41. panta noteikumus, ar šo pārtrauc šīs regulas pielikumā minēto savvaļas augu un dzīvnieku sugu īpatņu ievešanu Kopienā.
2. pants
Ar šo atceļ Regulu (EK) Nr. 2087/2001.
Atsauces uz atcelto regulu uzskata par atsaucēm uz šo regulu.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 25. februārī

Labels: 3
5
20